**Sufocare**

*Naty Ela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iartă-mă că nu pot să te iubesc altfel,

decât precum oceanul învăluind în spumă

ţărmul prea însetat

de valul ce scaldă nisipul…

Iartă-mă că nu te pot iubi altfel,

decât golindu-mă de mine

în universul pierdut în sclipirile bâlbâite

ale aştrilor ce te îmbracă în lumină:

goleşte-mă de nimicul din mine

şi umple-mă de totul din tine!…

Iartă-mă că nu ştiu să te iubesc altfel,

decât imperfect,

dar întru totul perfectibil

în vidul născut din colţurile unui pătrat,

ce râde sarcastic spre linia curbă a orizontului

din care răzbat doar ochii tăi rotunzi,

căci nu pot să te iubesc altfel,

decât sufocându-mă…